กิติรัตน์เล็งกู้เงินนอกฟื้นอุตฯจมน้ำ
กิตติรัตน์เล็งขอกู้เงินต่างประเทศวงเงินหลายแสนล้าน ฟื้นความเชื่อมั่นภาคอุตสาหกรรมหลังน้ำลด
19 ต.ค. 2554

กิตติรัตน์เล็งขอกู้เงินต่างประเทศวงเงินหลายแสนล้าน ฟื้นความเชื่อมั่นภาคอุตสาหกรรมหลังน้ำลด
นายกิตติรัตน์ ณ ระนอง รองนายกรัฐมนตรี และรมว.พาณิชย์ เปิดเผยถึงแผนการฟื้นฟูภาคอุตสาหกรรมหลังน้ำลดว่า ได้เตรียมการกู้เงินในวงเงินหลายแสนล้านบาท เพื่อฟื้นฟูเรียกความเชื่อมั่นของนักลงทุนให้กลับคืนมา เงินที่กู้จะมีทั้งส่วนในประเทศ ควบคู่กับการกู้เงินจากสถาบันการเงินต่างประเทศ
"ขณะนี้มีหลายสถาบันที่ยื่นความจำนงต่อนายกรัฐมนตรี ส่วนตัวเห็นว่าประเทศที่มีความเหมาะสมที่เราจะสามารถกู้ได้ ต้องเป็นประเทศที่ความเข้มแข็งทางเศรษฐกิจ อาทิ จีน ญี่ปุ่น หรือ เกาหลีใต้ ขอหารือกับรมว.คลัง รวมถึงนักวิชาการ บริษัทก่อสร้าง บริษัทเงินกู้ ก่อนการตัดสินใจ" นายกิตติรัตน์ กล่าว